**Sociālās iekļaušanas politikas koordinācijas komitejas sēdes**

PROTOKOLS Nr**.**4

Rīgā

**2019. gada 11.decembris**

**plkst. 14.00**

Labklājības ministrija, Skolas iela 28, Rīga

Apspriežu zālē (2.korpuss)

**Sēdē piedalās:**

**Ingus Alliks**, komitejas vadītājs, Labklājības ministrijas valsts sekretārs

**Elīna Celmiņa,** komitejas vadītāja vietniece,Labklājības ministrijas Sociālās iekļaušanas politikas departamenta direktore

**Komitejas locekļi:**

**Liene Āboliņa (aizvieto Viktoru Veretjanovu),** Centrālās statistikas pārvaldes Sociālās statistikas datu apkopošanas un analīzes daļas vecākā referente

**Madara Brīvere,** Ekonomikas ministrijas Mājokļu politikas departamenta vecākā referente

**Inga Kalniņa**, Kurzemes plānošanas reģiona administrācijas Sociālo pakalpojumu attīstības eksperte, projektu vadītāja

**Deniss Kretalovs**, Kultūras ministrijas Sabiedrības integrācijas departamenta Sabiedrības integrācijas un pilsoniskās sabiedrības attīstības nodaļas vecākais referents

**Pēteris Leiškalns**, Latvijas Darba devēju konfederācijas Sociālās drošības un veselības aizsardzības eksperts

**Dzintra Mergupe-Kutraite**, Izglītības un zinātnes ministrijas Izglītības departamenta eksperte

**Ludis Neiders**, Ekonomikas ministrijas Analītikas dienesta ekonomists

**Svetlana Patmalniece**, Vides aizsardzības un reģionālās attīstības ministrijas Pašvaldību departamenta Pašvaldību pārraudzības nodaļas juriste

**Vineta Pavlovska**, Valsts policijas Galvenās kārtības policijas pārvaldes Koordinācijas un kontroles pārvaldes Dienestu koordinācijas biroja galvenā inspektore

**Ilze Rudzīte,** Latvijas Pašvaldību savienības padomniece veselības un sociālajos jautājumos

**Sandra Segliņa**, Tieslietu ministrijas Stratēģijas departamenta vecākā referente

**Liene Skuja**, Veselības ministrijas Veselības aprūpes departamenta Integrētās veselības aprūpes nodaļas vecākā eksperte

**Vaira Vucāne**, nodibinājuma „Latvijas Bērnu fonds” viceprezidente

**Citi:**

Maruta Pavasare, Labklājības ministrijas Metodiskās vadības un kontroles departaments

Dace Turušinska, Labklājības ministrijas Sociālās apdrošināšanas departaments

Evija Zača, Veselības ministrija, Politikas koordinācijas nodaļa

Lāsma Piķele, Veselības ministrija, Veselības veicināšanas un atkarību profilakses nodaļa

Egils Rutkovskis, biedrība EAPN Latvia

Andris Burtnieks, biedrība EAPN Latvia

Māris Brants, SIA Projektu un kvalitātes vadība

Evija Eglīte, SIA Projektu un kvalitātes vadība

Inese Siksna, Pārtikas drošības, dzīvnieku veselības un vides zinātniskais institūts „BIOR” (turpmāk – Institūts BIOR)

Inese Veinberga, Labklājības ministrijas Metodiskās vadības un kontroles departaments

Sanita Vasiļjeva, Labklājības ministrijas Sociālās politikas plānošanas un attīstības departaments

Rita Strode, Labklājības ministrijasSociālās iekļaušanas politikas departaments

Evija Kļave, nodibinājuma “Baltic Institute of Social Sciences” pētniece

Oksana Žabko, nodibinājuma “Baltic Institute of Social Sciences” pētniece

**Sēdē nepiedalās:**

**Egīls Baldzēns**, Latvijas Brīvo arodbiedrību savienības priekšsēdētājs

**Maruta Bubene**, Rīgas domes Labklājības departamenta Rīgas patversmes vecākā sociālā darbiniece

**Ligita Kadžule**, biedrības „Latvijas Lauku sieviešu apvienība” pārstāve, Salas novada pašvaldības projektu vadītāja

**Iveta Neimane**, biedrības „Latvijas Cilvēku ar īpašām vajadzībām sadarbības organizācija „Sustento”” valdes locekle

**Annija Novikova**, Satiksmes ministrijas Autosatiksmes departamenta direktora vietniece, Autotransporta nodaļas vadītāja

**Līva Matuzele**, biedrības „Centrs MARTA” politikas koordinatore

**Ilze Melgalve**, Ārlietu ministrijas Eiropas Savienības Koordinācijas un politiku departamenta, COREPER I sagatavošanas nodaļas trešā sekretāre

**Ilze Slokenberga**, Zemkopības ministrijas Lauku attīstības departamenta Starptautisko lietu un stratēģijas analīzes departamenta Stratēģijas analīzes nodaļas vadītāja vietniece

**Dace Strautkalne**, Zemgales plānošanas reģiona projekta „Atver sirdi Zemgalē” vadītāja

**Laine Zālīte**, Vidzemes plānošanas reģiona sociālo pakalpojumu eksperte

**Dana Ziemele-Adricka**, Satiksmes ministrijas Autosatiksmes departamenta Autotransporta nodaļas vecākā referente

**Oskars Zuģickis**, Latgales plānošanas reģiona sabiedrisko attiecību speciālists

**Sēdi protokolē:**

**Aiga Lukašenoka,** Labklājības ministrijasSociālās iekļaušanas politikas departamenta vecākā eksperte

**Sociālās iekļaušanas politikas koordinācijas komitejas (SIPKK) sēdes darba kārtība:**

1. Komitejas sēdes atklāšana un darba kārtības apstiprināšana.
2. Bezdarbnieka pabalsta piešķiršanas, aprēķināšanas un izmaksas kārtība.
3. Pētījuma "Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti)" (iztikas minimuma grozs) progresa ziņojums.
4. Pētījuma “Ikgadējs nabadzības un sociālās atstumtības mazināšanas rīcībpolitikas izvērtējums” 4. izvērtējuma - padziļināts izvērtējums par nevienlīdzību sabiedriskā transporta pieejamības jomā – progresa ziņojums.
5. 2020.gada SIPKK darba plāns un SIPKK sastāva rīkojuma projekts.

**1.**

**SIPKK sēdes atklāšana un darba kārtības apstiprināšana**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***I.Alliks*** atklāj 2019.gada 4.ceturkšņa SIPKK sēdi un informē par darba kārtībā iekļautajiem jautājumiem. Informē, ka nevarēs palikt uz visu SIPKK sēdi, pēc viņa došanās prom, sēdi turpinās vadīt E.Celmiņa.

*Nolemj: SIPKK sēdes dalībnieki apstiprina 2019.gada 11.decembra SIPKK darba kārtību.*

**2.**

**Bezdarbnieka pabalsta piešķiršanas, aprēķināšanas un izmaksas kārtība.**

**I.Alliks** sniedz informāciju, ka atbilstoši 2019.gada 27.septembra SIPKK sēdē nolemtajam, Labklājības ministrija (LM) sniegs informāciju par izmaiņām bezdarbnieka pabalsta piešķiršanas, aprēķināšanas un izmaksas kārtību ar 2020.gada 1.janvāri, t.sk. veiktajiem grozījumiem likumā “Par apdrošināšanu bezdarba gadījumā”. Informāciju sniedz LM Sociālās apdrošināšanas departamenta vecākā eksperte Dace Trušinska.

**D.Trušinska** sniedz informāciju par bezdarbnieka pabalsta saņēmēju skaitu, par bezdarbnieka pabalsta saņēmēju portretu, kā arī par vidējo bezdarbnieka pabalsta izmaksas termiņu. Informē, ka ir veikti grozījumi likumā “Par apdrošināšanu bezdarba gadījumā”, kuri paredz samazināt bezdarbnieka izmaksas termiņu un izmaksas apmēru no 2020.gada 1.janvāra (skatīt prezentāciju pielikumā).

**I.Alliks** papildina D.Trušinskas sniegto informāciju, sakot, ka sākotnēji LM darba kārtībā nebija samazināt bezdarbnieka pabalsta izmaksas termiņu un apmēru. Budžeta veidošanas procesa laikā, izskatot nozaru ministriju iesniegtos prioritāros pasākumus, kā arī ņemot vērā bezdarba līmeņa samazināšanos un vienlaikus darba spēka trūkumu valstī, 2019.gada 14.septembrī Ministru kabinets uzdeva LM sagatavot priekšlikums izmaiņām bezdarba pabalsta izmaksas kārtībā. Šis LM piedāvātais variants vismazāk ietekmē bezdarbnieka pabalsta saņēmējus, tā kā izmaiņas netiek ieviests bezdarba sākumā. Veicot analīzi par bezdarba ilgumu un pabalsta izmaksas laiku, LM ieskatā, samazinot bezdarbnieka pabalsta izmaksas termiņu, veidosies motivējošāka vide ātrākai iesaistei darba tirgū. Vienlaikus no sadarbības partneriem izskanēja daudz radikālāki priekšlikumi izmaiņām bezdarbnieka pabalsta izmaksas kārtībā un pabalsta apmērā. LM saprot, ka būs neapmierinātība sabiedrībā un, iespējams, arī sūdzības Satversmes tiesā, kam attiecīgi tiks gatavots juridisks skaidrojums par šādu normu pieņemšanu.

**P.Leiškalns** izsaka viedokli, ka nepareizi bija ietaupījumu, ko ieguva no bezdarbnieka pabalsta izmaksas termiņa samazināšanas, novirzīt valsts sociālā nodrošinājuma pabalsta paaugstināšanai.

**I**.**Alliks** skaidro, ka ietaupītā nauda netika novirzīta valsts sociālā nodrošinājuma pabalsta palielināšanai. Tika samazināti izdevumi sociālās apdrošināšanas budžetā, kā ietekmē palielinājās valsts kopējā fiskālā telpa, kas attiecīgi ļāva, pārdalot līdzekļus pamatbudžetā, novirzīt finansējumu minimālā ienākumu līmeņa palielināšanai.

*Nolemj: sniegto informāciju pieņemt zināšanai.*

**3.**

**Projekta "Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti)" (iztikas minimuma grozs) progresa ziņojums.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***E.Celmiņa*** informē, ka personu apvienības SIA “Projektu un kvalitātes vadība” un SIA “SKDS” pārstāvji (turpmāk – Izpildītājs) prezentēs ārvalstu pieredzes izpētē iegūtos rezultātus un piedāvātos mājsaimniecību tipus, kuriem sākotnēji izstrādās iztikas minimuma grozus (turpmāk - IMG). Pēc piedāvātā risinājuma saskaņošanas tiks uzsākta pārtikas grozu izstrāde. Izpildītājs ir iesūtījis nodevumu par ārvalstu pieredzes izpēti un iespējamo mājsaimniecību kategorizāciju, kas ir izsūtīta SIPKK izskatīšanai un komentāru sniegšanai līdz 12.12.2019. plkst. 15.00. Dod vārdu Izpildītājam.

**Izpildītājs (M.Branta personā)** sniedz informācijupar dažādām pieejām, kā analizēt nabadzību, proti, absolūtās nabadzības slieksni vai relatīvās nabadzības slieksni. Izpildītājs sniedz skaidrojumu par katras pieejas raksturojošiem lielumiem. Piedāvā turpmāk izmantot relatīvo nabadzības slieksni. Uzsver, ka relatīvā nabadzība ir un vienmēr pastāvēs, jo sabiedrībā vienmēr kāds būs nabadzīgāks par citu. Nabadzības slieksnis ir nosakāms mājsaimniecību līmenī, nevis indivīda līmeni, ja vien nav vienas personas mājsaimniecība. Ir dažādi mājsaimniecību tipi un arī patēriņa modeļi tajās ir atšķirīgi. Nākamā izvēle, kas ir jāizdara, vai tiks izmantota vienkāršā (Lietuvas, Igaunijas piemērs) vai komplicētā pieeja (Beļģijas (Flandrijas) piemērs). Izpildītājs piedāvā mērķa sasniegšanai izmantot vienkāršo pieeju. Rosina pārdomāt, kādās pozīcijās vērtēt izdevumu pieaugumu – piedāvā risinājumu: veikt aptauju cilvēkiem, cik katrā no šobrīd esošajām izdevumu pozīcijām būtu nepieciešami līdzekļi, lai tie tiktu uzskatīti par optimāliem. Ir iespējams IMG veidošanā izmantot diferencēšanu vismaz vecuma un reģionālajā griezumā. Uzskata, ka jāveido vienots IMG, piemērojot ekvivalences skalu.

**P.Leiškalns** uzskata, ka piedāvājums ir labs. Vienlaikus piebilst, ka diferencēšana reģionālajā griezumā būtu problemātiska attiecībā uz mājokļiem, kuri tiek izīrēti, tieši jautājumā par īres maksu.

**Izpildītājs (M.Branta personā)** piebilst, ka otra problēma mājokļu jomā ir jautājumā par faktiskās un deklarētās dzīvesvietas nesakritībām**.**

**S.Vasiļjeva** skaidro, kašobrīd būtiski ir saprast, kāds ir IMG noteiktām mājsaimniecību kategorizācijām. Balstoties uz datiem, apsekojumu datu rezultātā gūto informāciju, varēsim konstatēt, ir vai nav atšķirības, atkarībā no reģionālās un mājsaimniecības kategorijas pazīmes. Ja ir – kādā apmērā, vai ir pietiekami būtiskas atšķirības, lai IMG noteiktu katram mājsaimniecības tipam. Proti, pietiek ar vienotu IMG vai tomēr nē. Bet līdz tam ir jānonāk pētījuma rezultātā. Nav izslēgts, ka nākotnē nonāksim pie tā, līdzīgi kā Lietuvā un Igaunijā, ka būs viens IMG ar ekvivalences skalām, kas būs atkarīgs no tā, cik tās atšķirības pētījuma rezultātā iegūtajos IMG apmēros būs statistiski nozīmīgas**.**

**I.Rudzīte** uzdod precizējošu jautājumu, vai šobrīd domā pieturēties pie mājsaimniecību kategorizācijām IMG izstrādē.

**Izpildītājs (M.Branta personā)** skaidro, ka šobrīd tiks turpināts pētījums, lai ievāktu visu nepieciešamo informāciju pietiekamā daudzumā, lai vēlāk var izdarīt skaidru izvēli par to, vai tiks izstrādāts viens IMG vai katram mājsaimniecības tipam savs.

**E.Celmiņa** papildina, ka jābūt izlasāmam un pamatotam, kāpēc ir izdarīta izvēle par labu vienam vai otram variantam. To attiecīgi nodrošinās priekšizpēte.

*Nolemts: konceptuāli atbalstīt Izpildītāja piedāvājumu turpmākai pētījuma veikšanai, atbilstoši piedāvātajām mājsaimniecību kategorijām.*

*I.Alliks atstāj SIPKK sēdi. SIPKK sēdi turpina vadīt E.Celmiņa.*

 **E.Celmiņa** dod vārdu Inesei Siksnai (institūta BIOR pārstāvei) par pārtikas groza (turpmāk – PG) izstrādi.

**I.Siksna** sniedz informāciju par institūta BIOR darba uzdevumiem, paveikto, darbības mērķi un vadlīnijām. I.Siksna sniedz informāciju, ka jau iepriekš ir veikti pētījumi un arī šobrīd noris pētījumi par iedzīvotāju aktuālo pārtika patēriņu, proti, par to, ko cilvēki reāli patērē/ēd, nevis tas, ko vajadzētu ēst. 2012.gadā, sadarbībā ar Ekonomikas augstskolu bija pirmā iespēja izstrādāt pārtikas patēriņa grozu, kas bija kā sava veida pētījums par PVN likmes samazināšanas iespējām pārtikas produktiem. Lai veiktu pētījumu par PVN likmes samazināšanu pārtika produktiem, bija nepieciešams izstrādāt pamata PG, kā tas ietekmēs mājsaimniecības un cik liela Latvijas iedzīvotāju daļa šo minimālo PG vispār sasniedz. Sniedz informāciju par PG metodoloģijas izstrādi, veicamajām darbībām. PG izstrādē jāskatās uz vairākiem raksturojošiem rādītājiem, t.sk. atšķirīgās nepieciešamības vecuma grupās, izstrādātā PG atbilstības novērtēšana pēc Veselības ministrijas ieteicamajām enerģijas un uzturvielu devām u.c. Pētījuma ietvaros paredzēta arī gūto rezultātu testēšana vecuma grupās.

**R.Strode** informē, ka 2020.gada sākumā (janvāris/februāris) SIPKK locekļiem tiks nosūtīta izskatīšanai un komentāru sniegšanai sagatavotā informācija par PG.

*Nolemj: sniegto informāciju pieņemt zināšanai.*

**3.** **Pētījuma “Ikgadējs nabadzības un sociālās atstumtības mazināšanas rīcībpolitikas izvērtējums” 4. izvērtējuma - padziļināts izvērtējums par nevienlīdzību sabiedriskā transporta pieejamības jomā – progresa ziņojums.**

**E.Celmiņa informē**, ka 2019.gada 6. novembrī ir noslēgts līgums ar nodibinājumu “Baltic Institute of Social Sciences” (turpmāk – BISS) par ceturtā izvērtējuma izstrādi. Dod vārdu BISS pētniecēm E.Kļavei un O.Žabko.

**E.Kļave** informē, ka šis izvērtējums attiecībā uz nabadzības un sociālās atstumtības situāciju aptver 2017.gadu. Attiecībā uz nevienlīdzību sabiedriskā transporta pieejamības jomā – 2008.-2019.gadu.

**O.Žabko** skaidro, ka kopš 2016.gada starptautiskajos pētījumos tiek lietots jēdziens “transporta nabadzība”, kuru šajā izvērtējumā izmanto kā atslēgas definīciju. Sabiedriskā transporta pieejamībai ir būtiska loma sociālās atstumtības mazināšanai. Ir izdalāmas trīs lielās grupas, kuras ir pakļautas transporta nabadzībai:

* Iedzīvotāji, kas atrodas sociāli neaizsargātā stāvoklī (iedzīvotāji ar zemiem ienākumiem, bezdarbnieki, iedzīvotāji ar zemām prasmēm, vientuļie vecāki, etniskās minoritātes, seniori);
* Iedzīvotāji, kuriem ir neizdevīgs stāvoklis attiecībā uz transporta pieejamību (mājsaimniecībā nav automašīnas, lauku teritorijas, attālinātas teritorijas, personas ar invaliditāti);
* Citas grupas (sievietes, studenti, bērni).

Sniedz informāciju par plānotajām darbībām izvērtējuma uzdevuma nodrošināšanai, pielietotajam metodēm un izmantojamiem datu avotiem (prezentāciju skatīt pielikumā)

**E.Celmiņa** aicina izteikt komentārus/jautājumus?

**P.Leiškalns** interesējas par izvēlētajiem reģioniem un pilsētām tajos? Vai tiešām Limbaži ir uzskatāmi par Pierīgas reģionu?

**O.Žabko** skaidro, ka reģioni un pilsētas ir izvēlēti pēc plānošanas reģionu un statistiskas reģionu principa.

**L.Skuja** interesējas, vai ir plānots pētīt arī sabiedriskā transporta pietiekamību un pieejamību, lai nokļūtu līdz un no ārstniecības iestādes.

**O.Žabko** skaidro, ka tiks skatīta pakalpojumu pieejamība kopumā, neizdalot kādas konkrētas nozares pakalpojumu, jo tad tas ir atsevišķi pētāms jautājums, kas nav šī izvērtējuma uzdevums. Tomēr pieejamība veselības aprūpes pakalpojumiem caur sabiedriskā transporta pieejamības prizmu var parādīties kā apsekojumu un interviju analīzes rezultātā iegūtās informācijas rezultāts.

**L.Skuja** rosina pētniekus iepazīties ar pētījumiem, kuros parādās (respondentu atbilžu rezultātā gūta informācija), ka nereti veselības aprūpes pakalpojums nav saņemts dēļ nepieejama sabiedriskā transporta. Būtu vēlams vismaz skatīt sabiedriskā pakalpojuma pieejamību/nepieejamību stacionāro veselības aprūpes pakalpojumu saņemšanā.

**O.Žabko** skaidro, ka visi iegūstamie dati ir strukturējami. Šī izvērtējuma ietvaros jāvairās no situācijas, ka, pētot kādu šauru jautājumu, novirzās no pamatmērķa.

**R.Strode** skaidro, ka šim izvērtējumam ir divi būtiski raksturojošie rādītāji – atvēlētais laiks un pieejamais finansējums. Sabiedriskā transporta pieejamības jautājums kopumā ir tikai viens no visa izvērtējuma darba uzdevumiem. Ja Veselības ministrijai ir pieejami dati, to izmantošanu var izvērtēt, vienlaikus jāizvērtē, par kādu periodu šie dati ir un vai tie būs savstarpēji salīdzināmi ar pētnieku iegūtajiem un analizētajiem datiem.

**P.Leiškalns** pauž viedokli, ka būtiski ir apskatīt vispār sabiedriskā transporta pakalpojuma pieejamību, nozaru ietvaros pieejamie pakalpojumi parādīsies no intervijām un apsekojumiem.

**O.Žabko** skaidro, ka izvērtējuma uzdevums ir analizēt iedzīvotāju grupas, kuras saskaras ar sabiedriskā pakalpojuma nepieejamību, nevis nozaru pakalpojumu pieejamību pakārtoti sabiedrības grupām. Proti, jāveic analīze, kāds slogs rodas iedzīvotajiem sabiedriskā transporta nepieejamības dēļ.

**I.Kalniņa** interesējas par datu iegūšanu vietējā un reģionālajā līmenī – kas ar to domāts, kādas pašvaldības aptver?

**E.Kļave** skaidro, ka ar vietējo līmenis domāta visu 119 pašvaldību aktuālo atbalsta pakalpojumu/atvieglojumu analīze.

**Dz.Mergupe-Kutraite** aicina izmantot Izglītības un zinātnes ministrijas pētījumu par skolu tīkla optimizāciju, kurā arī tika analizēts sabiedriskā transporta pieejamība noklušanai uz no skolām.

**E.Celmiņa** informē, ka decembra ietvaros SIPKK locekļiem tiks nosūtīts izskatīšanai un komentāru sniegšanai izvērtējuma metodoloģijas apraksts.

*Nolemts: sniegto informāciju pieņemt zināšanai.*

1. **SIPKK darba plāns 2020.gadam un SIPKK sastāva rīkojuma projekts**

E.Celmiņa informē, ka 2020.gadā ir paredzētas četras SIPKK sēdes – provizoriski februārī, maijā, septembrī un decembrī. Katrā no nākamā gada sēdēm tiks izskatīti jautājumi par projekta "Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti)" (iztikas minimuma grozs) progresa ziņojumu un pētījuma “Ikgadējs nabadzības un sociālās atstumtības mazināšanas rīcībpolitikas izvērtējums” 4. izvērtējuma - padziļināts izvērtējums par nevienlīdzību sabiedriskā transporta pieejamības jomā – progresa ziņojumu. Optimāli katrā sēdē ir izskatāmi trīs lielie jautājumi. Pirmajā SIPKK sēdē paredzēta Finanšu ministrijas sniegtā informācija par likumā “Par valsts budžetu 2020.gadam” iekļauto finansējumu pasākumiem, kas tieši ietekmēs personas ar zemiem un ļoti zemiem ienākumiem, kā arī valsts fiskālās telpas iespējām nodrošināt minimālā ienākuma līmeņa pilnveidošanas pasākumus minētās mērķa grupas materiālās situācijas uzlabošanai. Tāpat Kultūras ministrija ir rosinājusi kādā no SIPKK sēdēm izskatīt romu tautības cilvēku iekļaušanu dažādos sociālos procesos, t.sk. nodarbinātībā un izglītībā, lai veicinātu nabadzības un sociālās atstumtības mazināšanu. SIPKK pārstāvji aicināti **līdz 10.01.2020.** sūtīt savus priekšlikumus darba plānā iekļaujamiem jautājumiem SIPKK koordinatorei Aigai Lukašenokai, īsumā aprakstot izskatāmā jautājuma būtību un iespējamos prezentētājus.

Jautājumā par SIPKK aktualizēto sastāvu/pastāvīgajiem locekļiem informējam, ka 25.10.2019. LM nosūtīja elektronisku vēstuli ar lūgumu līdz 01.11.2019. aktualizēt/deleģēt pārstāvošās organizācijas pastāvīgo pārstāvi SIPKK, kā arī norādīt pārstāvja aizvietotāju. Tā kā līdz norādītajam datumam no visām organizācijām netika saņemta informācija par pārstāvniecību SIPKK, tad ir ievilkusies rīkojuma sagatavošana par jauno SIPKK sastāvu, kas visticamāk tiks publicēts janvāra pirmajā nedēļā. Turpmāk SIPKK būs arī vairāki jauni pārstāvji, t.sk. no Latvijas Pensionāru federācijas, Latvijas Lauku sieviešu apvienības, biedrības EAPN - Latvia, Ārlietu ministrijas, Ekonomikas ministrijas, Satiksmes ministrijas, Kultūras ministrijas. Konsolidētā rīkojuma versija tiks nosūtīta SIPKK locekļiem.

**D.Kretalovs** informē, ka 30.11.2019. Kultūras ministrijas pārstāvji kopā ar LM un Nodarbinātības valsts aģentūras pārstāvjiem bija labās prakses apmaiņas vizītē Lietuvā par romu tautības cilvēku iekļaušanu nodarbinātībā, dažādos aktīvajos nodarbinātības pasākumos. Tika gūtas vairākas atziņas un priekšlikumi turpmāka šī jautājuma risināšanai, par ko Kultūras ministrija vēlētos informēt kādā no SIPKK sēdēm**.**

**Nolemts:** *sniegto informāciju pieņemt zināšanai. Līdz 10.01.2020. nosūtīt A.Lukašenokai uz e-pastu priekšlikumus SIPKK 2020.gada darba plānā iekļaujamiem jautājumiem.*

**Sēdes noslēgums 15:45.**

Pielikumā sēdes materiāli:

1. Komitejas sēdes darba kārtība uz 1 lapas.
2. Prezentācija “Bezdarbnieka pabalsts piešķiršanas un izmaksas kārtība”.
3. Prezentācija “Projekta "Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti)" (iztikas minimuma grozs) progresa ziņojums”.
4. Prezentācija “Pētījuma “Ikgadējs nabadzības un sociālās atstumtības mazināšanas rīcībpolitikas izvērtējums
(t.sk. padziļināts izvērtējums par nevienlīdzību
sabiedriskā transporta pieejamības jomā)” 4. izvērtējums. Sabiedriskā transporta pieejamības izpētes
metodoloģijas piedāvājums”.

Komitejas vadītājs I. Alliks

Protokolēja A.Lukašenoka